சாயந்திரம் ஒரு நான்கு மணிக்கு கிளம்பி உச்சிப்பிள்ளையார் கோவிலுக்கு சென்றோம்...ரொம்ப நாளைக்கு பிறகு உச்சிப்பிள்ளையார் கோலுக்கு நான் செல்கின்றேன்.. என் மனைவி குழந்தைக்கு இதுதான் முதல் முறை... வெயில் தாழ ஐந்து மணிக்கு மலை உச்சியை அடைந்த போது காற்று பிச்சிக்கொண்டு அடித்து... பிள்ளையாரை கும்பிட்டு பிரகாரத்தை சுற்றினோம்... காதலர்கள் புதிதாக திருமணம் ஆனாவர்கள் என்று பிள்ளையாரை தரிசிக்க வந்து இருந்தார்கள்...திருச்சி பிகர் வறட்சியை இந்த இடம் போக்கியது எனலாம்...தூரத்தில் காவிரியும் ஆற்றுப்பாலமும் ஸ்ரீரங்கம் கோபுரமும் கம்பீரமாக காட்சி அளித்தன.. முன்னை விட நகரம் தன் பரப்பளவை பெருக்கிக்கொண்டு விட்டது ஏரியல் வியூவில் பார்க்கும் போது அது நன்கு தெரிந்தது... முக்கியமாக பைபாஸ் சாலைகள் வரை நகரம் பெரியதாக வளர்ந்து விட்டது...ஆனால் நகரத்தில் அதுவும் கோவில் சுற்றி பல வீடுகள் இன்னும் பழமை மாறாமல் இருக்கின்றன... மேலே இருந்து பார்த்த போது திருச்சி சாராதாஸ் ஜவுளிகடையின் விளம்பரத்தை அவர்களின் கடையின் கூறை மேல் அழகாக பெயிண்ட் செய்து இருந்தார்கள்.. நல்ல ஜடியா...... கோவிலில் இருந்து இறங்கி சாரதாஸ் அருகே வந்து நிற்கின்றோம் என்று சொன்னதும் டிரைவர் கார் எடுத்து வந்தார்.... நல்ல கூட்டம் அப்படியே குளக்கரை வழியாக ஒன்வேயில் வெளியே வந்து மெயின்ரோட்டில் வேகம் எடுத்தோம்... மத்திய பேருந்து நிலையம் ரொம்ப சின்னதாக இருக்கின்றது.. அதுக்கு பக்கத்திலேயே ராணுவத்துக்கு சொந்தமான இடம் பெரிய அளவில் காலியாக இருப்பதாகவும் அதனை கொடுங்கள் என்று மாநகராட்சி பல முறை பேருந்து நிலையத்தை விரிவு படுத்த இராணுவத்திடம் இடத்தை கேட்பதாகவும் ஆனால் ராணுவம் இதுவரை செவி சாய்க்கவில்லை என்று சொல்லி காரின் டிரைவர் வருத்தப்பட்டார்.... இப்போது திருச்சியில் நல்லதியேட்டர் எது என்று கேட்டேன்.. சோனா மீனா என்று சொன்னார்...பல தியேட்டர்கள் இன்னும் தனது பழமையை தொலைக்காமல் இருக்கின்றன... திருச்சியில் முன்பு பழைய காவிரி ஆற்றுபாலத்தில் எக்ஸ்னோரா நிறுவனம் அழகு அழகாக செடி வளர்த்து வைத்து இருப்பார்கள்.. அந்த பாலத்தில் உட்கார்ந்து நன்றாக காற்று வாங்கி காவிரி ஒடும் அழகை பார்த்து இருக்கின்றேன்.. ஆனால் இப்போது அதில் காலையில் வாக்கிங் மட்டும் போகின்றார்களாம்... நண்பர் நல்லதம்பியோடு அங்கு போகவேண்டும் என்று நினைத்தேன்.. முடியவில்லை.... ஆனால் நிறைய பேர் புதுப்பாலத்தில் ஓரத்தில் நின்று காவிரி அழகை தற்போது ரசிக்கின்றார்கள் என்று சொன்னார்... இங்கு எப்படி சரவணாஸ்டோர் பல கடைகளை வாங்கி ரங்கநாதன் தெரு மற்றும் திநகர் முழுவதும் கடை திறந்து கொண்டு இருக்கின்றதோ அது போல திருச்சியில் திருச்சி சாரதாஸ் அந்த திருப்பணியை செய்து கொண்டு இருக்கின்றது... எடமலைபுதூரில் ரயில்வே மேம்பாலம் கட்டும் காரணத்தால் மதுரை பேருந்துகள் அனைத்தும் பைபாசில் செல்வதால் எடமலைபுதூர்பகுதி வாசிகள் சிரமத்தை சந்திகின்றனர்... திருச்சியில் பெண்கள் ஆட்சிதான்..அரசின் முக்கிய ஐந்து துறையின் உயர் பொறுப்பில் பெண்கள் இருக்கின்றார்கள்... மாநகர மேயர் கலெக்டர் என்று போகின்றது அந்த லிஸ்ட்... திருச்சி மலைக்கோட்டை குளக்கரை பர்மாபஜார் கடையில் தமிழ் சிடிகள் எதையும் விற்க்கக் கூடாது என்று பெண் கலெக்டர் வியாபாரிகளிடம் கண்டிப்பாக உத்தரவை போட்டு இருக்கின்றார்...அதனால் தமிழ் சீடி கிடைப்பதில்லை என்று நண்பர் ஒருவர் வருத்தப்பட்டார்... ஆட்சி மாற்றத்தின் காரணமாக முன்னாள் அமைச்சர் நேருவின் உதவியாளர்களின் மேல் கஞ்சா சட்டம் பாய்ந்து கொண்டு இருக்கின்றது... திரும்ப ஓட்டல் சவேனாவுக்கு வந்தேன்... நண்பர் மதுரை முருகன் போன் செய்து மதுரை வந்துட்டு போலம் இல்லை என்று கோபித்துக்கொண்டார்... மலைக்கோட்டையில் வலையல் கடை வைத்து இருக்கும் ஒரு வாசக நண்பர் போன் செய்தார்.. வந்து சந்திக்கின்றேன் என்று சொன்னார்.. பட் அவரால் வர முடியவில்லை... தொ வந்துட்டேன் என்று சொல்லிய போது நல்லதம்பி இரவு பத்து மணிக்கு எங்கள் குடும்பத்தை வழி அனுப்ப திருச்சி ரயில் நிலையம் வந்து இருந்தார்.. ஒரு அதிஷ்ட்ட மூங்கில் செடியும் அதை வைக்க ஒரு கண்ணாடி பவுலும் வாங்கி வந்து பரிசளித்தார்... இது எதுக்கு என்றேன்...??